b'\n_START_ARTICLE_\nPetrod\xc3\xb2lar\n_START_PARAGRAPH_\nEl petrod\xc3\xb2lar \xc3\xa9s un d\xc3\xb2lar EUA obtingut a trav\xc3\xa9s de la venda de petroli per part d\'un pa\xc3\xads exportador a un altre.\n_START_SECTION_\nContext\n_START_PARAGRAPH_\nDes del 1945 la for\xc3\xa7a del d\xc3\xb2lar ha residit en ser la divisa internacional per a les transaccions petrolieres globals. Llavors, Estats Units d\'Am\xc3\xa8rica ha anat imprimint centenars de bilions d\'aquests "petrod\xc3\xb2lars" que usaven les nacions per comprar petroli i energia a pa\xc3\xafsos productors (com els que formen l\'OPEP). Aquests estats venien el producte a altres nacions a canvi de d\xc3\xb2lars, que eren reciclats cap a EUA a trav\xc3\xa9s de productes econ\xc3\xb2mics com bons, obligacions i deute en general.\n_START_SECTION_\nTerme petrod\xc3\xb2lar\n_START_PARAGRAPH_\nCom a conseq\xc3\xbc\xc3\xa8ncia d\'aquest fenomen, Ibrahim Oweiss, professor d\'economia de la universitat de Georgetown l\'any 1973 va encunyar el terme "petrod\xc3\xb2lar"._NEWLINE_Aquests "petrod\xc3\xb2lars" han actuat favorablement a l\'economia dels pa\xc3\xafsos de l\'OPEP, deixant-los en una posici\xc3\xb3 d\'avantatge. Fruit d\'aquesta, alguns pa\xc3\xafsos han creat els fons sobirans, que han perm\xc3\xa8s paradoxalment ajudar a empreses amb dificultats davant d\'una situaci\xc3\xb3 econ\xc3\xb2mica complicada._NEWLINE_La recent pujada del preu del barril de Brent que ha experimentat durant el primer semestre del 2008, arribant a preus de fins a 146 d\xc3\xb2lars ha donat m\xc3\xa9s petrod\xc3\xb2lars a aquests pa\xc3\xafsos exportadors de cru.'